Espanjan jalkapallomaajoukkue

Espanjan miesten jalkapallomaajoukkue () edustaa Espanjaa miesten jalkapallon arvokilpailuissa. Sitä hallinnoi Espanjan kuninkaallinen jalkapalloliitto.

Joukkueen suurimmat saavutukset ovat maailmanmestaruus vuodelta 2010 ja Euroopan-mestaruudet vuosilta 1964, 2008, 2012 ja 2024. Olympiajalkapallossa Espanja on voittanut kultaa vuosina 1992 ja 2024 sekä saavuttanut hopeaa vuosina 1920, 2000 ja 2021.

 Historia 

 Kansainvälinen ensiesiintyminen 

Espanja teki jalkapallossa kansainvälisen ensiesiintymisensä valmentaja Paco Brun johdolla Antwerpenin olympialaisissa vuonna 1920. Ensimmäisen, Tanskaa vastaan pelatun ottelunsa joukkue voitti 1–0 Patricion maalilla. Puolivälierissä isäntämaa Belgia pudotti Espanjan maalein 3–1, mutta sekään ei estänyt joukkueen nousemista lopulta hopealle.

Belgian ja Tšekkoslovakian välisessä loppuottelussa jälkimmäinen joukkue poistui kentältä 2–0-tappiotilanteessa 40 minuutin pelin jälkeen kyllästyttyään englantilaisen tuomarikolmikon työskentelyyn. Belgia voitti kultaa automaattisesti, mutta hopea- ja pronssimitalin kohtalosta järjestettiin uusi ”lohdutusturnaus”. Tšekkoslovakia suljettiin kilpailusta ja kun suurin osa välieriin yltäneestä Ranskan joukkueesta oli jo lähtenyt kotimatkalle, neljä puolivälierissä hävinnyttä joukkuetta pelasivat paikasta hopeaottelussa toista välieräjoukkuetta Alankomaita vastaan. Espanja voitti Ruotsin 2–1, Italian 2–0 ja lopulta Alankomaat 3–1, ja palasi kotimaahan hopeamitalit kaulassaan.

Vuoden 1920 rikkonaisesta Ruotsi-ottelusta sai alkunsa lempinimi La furia española (, aikaisemmin termi oli liitetty espanjalaisten kahdeksankymmenvuotisessa sodassa vuonna 1576 suorittamaan Antwerpenin ryöstöön). Hopeajoukkueen tunnetuimpia pelaajia olivat Zamora, Samitier, Pichichi, Acedo ja kapteeni Belauste.

 EM-kulta kotikentällä 

Aiemmin Real Madridia ja Atlético de Madridia menestyksekkäästi valmentanut José Villalonga nimitettiin maajoukkueen valmentajaksi vuonna 1962. Villalongan johdolla joukkue selviytyi Chilessä järjestettyihin vuoden 1962 MM-kilpailuihin, mutta joutui vaikeaan lohkoon Brasilian, Tšekkoslovakian ja Meksikon kanssa ja putosi jo ennen jatkokierroksia.

Kaksi vuotta myöhemmin Espanja voitti Euroopan-mestaruuden, joka oli vuoteen 2008 asti joukkueen suurin saavutus arvokilpailuista. Karsintakierroksilla Espanja pudotti Romanian, Pohjois-Irlannin ja Irlannin ja sai järjestääkseen välierästä, pronssiottelusta ja loppuottelusta koostuneen lopputurnauksen. Välierässä Espanja sai vastaansa karsintavaiheessa vakuuttavasti esiintyneen Unkarin ja voitti jatkoajan jälkeen 2–1 Peredan ja Amancion maaleilla. Loppuottelussa joukkue kohtasi hallitsevan mestarin Neuvostoliiton. Neljä vuotta aiemmin historian ensimmäisten EM-kilpailuiden karsinnoissa Espanja luovutti oikeistolaisen hallitsijansa Francisco Francon käskystä joukkueen saatua vastaansa Neuvostoliiton, mutta tällä kertaa Franco antoi joukkueen pelata. Madridin Santiago Bernabéulla 79 000 katsojan edessä pelatussa loppuottelussa Pereda vei isännät johtoon vain kuuden minuutin pelin jälkeen, mutta Husainovin tasoitettua vapaapotkusta tarvitsi Espanja vielä Marcelinon viime minuuteilla tekemän puskumaalin voittaakseen lopulta 2–1. Mestaruusottelussa joukkueen kokoonpanoon kuuluivat myös Iribar, Rivilla, Olivella, Calleja, Zoco, Fusté, Amancio, Luis Suárez ja Lapetra.Spain gain home comforts UEFA. Viitattu 29.6.2008.

 MM-kilpailut Espanjassa 

Vuonna 1976 Espanja valittiin vuoden 1982 MM-kilpailuiden isäntämaaksi. Lopputurnauksessa oli ensimmäistä kertaa mukana 24 maata aikaisemman 16 sijaan.1982 FIFA World Cup Spain  FIFA. Viitattu 29.6.2008.

José Santamarían valmentamalta Espanjan joukkueelta odotettiin paljon. Lohkovaiheessa Espanja arvottiin samaan lohkoon Pohjois-Irlannin, Jugoslavian ja Hondurasin kanssa. Isännät aloittivat turnauksen kehnosti pelaamalla 1–1-tasapelin Hondurasia vastaan. Toisessa ottelussa Espanja otti hienon 2–1-voiton Jugoslaviasta, mutta kolmannessa ottelussa tuli 1–0-tappio Pohjois-Irlannille. Tästä huolimatta joukkue selvitti vaivoin tiensä jatkoon. Jatkolohko B:ssä Espanja hävisi Länsi-Saksalle 2–1 ja pelasi maalittoman tasapelin Englannin kanssa, mikä tiesi ennenaikaista putoamista ja potkuja Santamaríalle.

Turnauksen voitti lopulta Italia, joka kukisti loppuottelussa Länsi-Saksan maalein 3–1.

 EM-hopea Ranskassa 

MM-kotikilpailuiden pettymyksen jälkeen Espanjan valmentajaksi palkattiin Miguel Muñoz, joka oli toiminut tehtävässä väliaikaisesti jo vuonna 1969. Vuoden 1984 EM-kilpailuihin joukkue karsi lohkossa, jossa pelasivat myös Alankomaat, Irlanti, Islanti ja Malta. Espanja selviytyi Ranskassa pelattuun lopputurnaukseen lopulta hieman yllättäenkin. Joukkue tarvitsi Maltaa vastaan pelatusta karsintojen viimeisestä ottelusta vähintään 11 maalin voiton, jonka se saavutti numeroin 12–1. Santillana ja Poli Rincón tekivät molemmat neljä maalia, Maceda kaksi, Sarabia yhden ja Señor vielä ratkaisevan maalin ottelun 84 minuutilla.

Lopputurnauksen alkulohkossa Espanja pelasi 1–1-tasapelin sekä Romaniaa että Portugalia vastaan ennen 1–0-voittoa Länsi-Saksasta, mikä toi joukkueelle lohkovoiton. Välierässä Espanja kukisti turnauksen mustan hevosen Tanskan rangaistuspotkuilla 5–4 (1–1 ja.) Preben Elkjærin epäonnistuttua omalla vuorollaan. Loppuottelussa Espanja sai vastaansa isäntäjoukkueen Ranskan, jonka kapteenina toimi turnauksen maalikuningas Michel Platini. Maalittoman ensimmäisen jakson jälkeen isännät marssivat mestaruuteen Platinin ja Bruno Bellonen maaleilla, ja Espanjan oli tyytyminen hopeamitaleihin.Platini shines for flamboyant France UEFA. Viitattu 29.6.2008.

 EM-kulta Itävallassa ja Sveitsissä 

pienoiskuva|Espanjan joukkue juhlii Euroopan-mestaruutta Madridissa.

Ranskan EM-kilpailuiden 1984 jälkeen Espanja joutui suurista odotuksista huolimatta pettymään kerta toisensa jälkeen eikä selviytynyt arvokilpailuissa puolivälieriä pidemmälle yli 20 vuoteen. Puolivälierätappio oli kohtalona myös vuoden 2006 MM-kilpailuissa Saksassa, jossa joukkuetta valmensi Luis Aragonés.

Vuoden 2008 EM-kilpailuiden karsinnat alkoivat Aragonésin Espanjalta heikosti, mutta joukkue onnistui lopulta voittamaan lohkonsa, jossa pelasivat myös Ruotsi, Pohjois-Irlanti, Tanska, Latvia, Islanti ja Liechtenstein. Suurta huomiota herätti maajoukkueen kapteenin ja historian parhaan maalintekijän Raúlin pudottaminen joukkueesta kesken karsintojen.

Itävallassa ja Sveitsissä pelatussa lopputurnauksessa Espanja mursi ”kirouksensa” ja eteni arvokilpailuiden loppuotteluun 24 vuoden tauon jälkeen. Alkulohkossaan joukkue kohtasi Venäjän, Ruotsin ja Kreikan, ja selviytyi jatkoon lohkovoittajana menettämättä pistettäkään. Joukkueen hahmoja oli neljä maalia tehnyt hyökkääjä David Villa, joka lopulta voitti näillä maaleilla myös turnauksen maalikuninkuuden.

Puolivälierä hallitsevaa maailmanmestaria Italiaa vastaan päättyi maalittomana varsinaisen peliajan ja jatkoajan jälkeen. Ratkaisua haettiin rangaistuspotkukilpailussa, jonka Espanja voitti 4–2. Ratkaisevan maalin teki Cesc Fàbregas, mutta suurin sankari oli maalivahti Iker Casillas, joka torjui Italian neljästä yrityksestä kaksi. Kyseessä oli ensimmäinen kerta sitten vuoden 1920 olympialaisten, kun Espanja voitti Italian arvo-ottelussa. Alkulohkosta tuttua Venäjää vastaan pelatun välierän Espanja selvitti vaivatta maalein 3–0. 29. kesäkuuta 2008 Wienin Ernst-Happel-Stadionilla pelatussa loppuottelussa joukkue kukisti Saksan 1–0 Fernando Torresin ensimmäisen jakson maalilla, ja voitti näin arvokilpailuhistoriansa toisen Euroopan-mestaruuden 44 vuoden odotuksen jälkeen.Torres strike ends Spain’s long wait UEFA. Viitattu 30.6.2008. Joukkueen keskikenttämies Xavi valittiin turnauksen parhaaksi pelaajaksi,Xavi emerges as EURO’s top man  UEFA. Viitattu 2.7.2008. ja hänen ohellaan turnauksen 23 pelaajan tähdistöjoukkueeseen valittiin espanjalaisista Casillas, Fàbregas, Andrés Iniesta, Carlos Marchena, Carles Puyol, Marcos Senna, Torres ja Villa. Mestaruuden myötä Espanja nousi heinäkuussa 2008 Kansainvälisen jalkapalloliiton maajoukkuerankingin kärkipaikalle ensimmäistä kertaa rankingin historiassa.Spain the new leaders  FIFA. Viitattu 2.7.2008.

 Maanosaliittojen cupin pronssi ja maailmanmestaruus Etelä-Afrikassa 

pienoiskuva|Espanjan kapteeni Iker Casillas esittelee MM-kilpailuiden mestaruuspokaalia pääministeri Zapaterolle.

Hallitsevana Euroopan-mestarina Espanja pääsi osallistumaan ensimmäistä kertaa Maanosaliittojen cupiin Etelä-Afrikassa kesällä 2009. Aragonésin seuraajaksi pian kesän 2008 EM-kilpailuiden jälkeen palkattu Vicente del Bosque jatkoi Aragonésin aloittamaa hyvää työtä ja johti Espanjan ennätykselliseen 15 ottelun voittoputkeen. Australian, Brasilian ja Ranskan jakaman aikaisemman 14 peräkkäisen voiton ennätyksen Espanjan rikkoi kesäkuussa 2009 Maanosaliittojen cupin ottelussa isäntämaa Etelä-Afrikkaa vastaan. Samalla Espanjan peräkkäisten tappiottomien otteluiden määrä nousi 35:een, joka sivuaa Brasilian aikaisempaa ennätystä.Sweet fifteen for La Roja  FIFA. Viitattu 7.6.2009.Spain and Brazil: for the record  FIFA. Viitattu 7.6.2009. Molemmat putket tulivat kuitenkin päätökseensä seuraavassa välieräottelussa Yhdysvaltoja vastaan. Pronssiottelussa Espanja voitti toistamiseen Etelä-Afrikan.Spain edge the supersub show  FIFA. Viitattu 7.6.2009.

Vuoden 2010 MM-kilpailuihin Espanja karsi samassa lohkossa Armenian, Belgian, Bosnia ja Hertsegovinan, Turkin ja Viron kanssa. Joukkue voitti kaikki kymmenen otteluaan ja pääsi lohkovoittajana suoraan lopputurnaukseen.

Kesän 2010 MM-lopputurnaukseen Etelä-Afrikassa Espanja lähti suurimpana ennakkosuosikkina. Kaikkien suureksi pettymykseksi se kuitenkin hävisi ensimmäisen pelinsä Sveitsille, vaikka pyörittelikin komeasti palloa täydet 90 minuuttia. Espanja kuitenkin voitti jälkimmäisissä lohkopeleissään Hondurasin 2–0 ja Chilen 2–1 edeten täten lohkoykkösenä jatkoon. Valmentaja Del Bosquen taktiikka sai jyrkkää kritiikkiä tylsyydestään. Neljännesvälierissä Espanja sai vastaansa naapurimaa Portugalin, joka ei ollut siihen mennessä päästänyt maaliakaan kisoissa. Ottelun ratkaisi 56. minuutilla David Villa, jonka Barcelonan pallotaiturit Xavi ja Andrés Iniesta järjestivät maalipaikkaan. Myöhemmin huomattiin Villan olleen niukasti paitsiossa tilanteessa. Espanja kuitenkin pääsi jatkoon neljännesvälieristä ja sai vastaansa Paraguayn puolivälierissä. Ottelusta tuli Espanjalle yllättävän tiukka, mutta lopulta David Villa ratkaisi senkin ottelun loppuminuuteilla ja maa oli ensimmäistä kertaa historiassaan MM-välierissä. Finaaliin edetäkseen Espanjan oli kaadettava Saksa, joka oli siihen mennessä tehnyt kisoissa 13 maalia ja päästänyt kaksi. Saksa oli tunnettu kovasta vastahyökkäyspeleistään, jolla se oli jo kaatanut suurinumeroisesti niin Australian, Englannin kuin Argentiinankin. Valmentaja Del Bosquen taktiikka nollasi kuitenkin täydellisesti Saksan vastahyökkäykset ja 76. minuutilla Carles Puyol puski kulmatilanteesta Espanjan finaaliin. Johannesburgin Soccer Cityllä pelatussa loppuottelussa Espanja kohtasi Hollannin, joka tuli täydet 120 minuuttia kovaa ja säälimättä päälle rikkoen täten Espanjan pelin. Lopulta Andrés Iniesta ratkaisi mestaruuden Espanjalle, kun jatkoaikaa oli vain neljä minuuttia jäljellä. Vahvaan pallonhallintaan ja lyhytsyöttöpeliin pohjannut Espanja teki turnauksen seitsemässä ottelussaan vain kahdeksan maalia ja päästi kaksi. Joukkueen paras maalintekijä oli edellisen EM-turnauksen tapaan David Villa viidellä maalillaan. Hän oli myös koko turnauksen paras maalintekijä Thomas Müllerin, Wesley Sneijderin ja Diego Forlánin ohella, mutta FIFA:n Kultainen -kenkä palkinto myönnettiin Müllerille, joka antoi eniten maalisyöttöjä. Espanjan maalivahti Iker Casillas palkittiin Kultainen hanska -palkinnolla ja Espanjan joukkue Reilu peli -palkinnolla.

 Alueellisuus, kansallistunne ja maajoukkue

Monet Espanjan huippupelaajat tulevat Kataloniasta ja Baskimaasta, joiden oma kansallistunne on voimakas. Tästä huolimatta kiihkomielisimmätkään baskit tai katalaanit eivät ole kieltäytyneet Espanjan maajoukkueessa pelaamisesta, vaikka heille kyseessä ei usein ole ollut kansallinen sydämenasia, vaan mahdollisuus jalkapalloilla korkeimmalla kansainvälisellä tasolla. Kansallisen epäyhtenäisyyden ei ole katsottu olleen pelaajien panoksen osalta haitaksi maajoukkue-esityksille, mutta sen sijaan kannattajien suhteen asian on katsottu olevan toisin. Jalkapallomaajoukkue ei herätä vastaavanlaista kiihkoa kuin monissa muissa suurissa jalkapallokulttuurimaissa, vaan näiltä osin merkittävämpiä ovat seurajoukkueet. Esimerkiksi Barcelonan kapteeni ja puolustajaikoni Carles Puyol on todennut olevansa katalaani, mutta haluavansa pelata MM-kilpailuissa, ja hänen on sinne mentävä Espanjan maajoukkueessa. Omat, Fifaan tai Uefaan kuulumattomat joukkueensa on myös Katalonialla, Galicialla, Baskimaalla ja Andalusialla (ks. Katalonian jalkapallomaajoukkue, Galician jalkapallomaajoukkue, Baskimaan jalkapallomaajoukkue ja Andalusian jalkapallomaajoukkue).

Maajoukkueella ei ole varsinaista kansallisstadionia, mutta eniten otteluita se on pelannut Madridin Santiago Bernabéulla. Katalaanien ja baskien voimakkaasta kansallistunteesta johtuen maajoukkue ei pelaa kotiotteluitaan Kataloniassa tai Baskimaassa, ja Madridissakin nykyään vain harvoin, koska silloin katalaanit ja baskit saattaisivat osoittaa mieltään. Maajoukkueen kotikenttinä toimivat Valencia, Sevilla ja muutamat pienemmät kaupungit.Estadios donde ha jugado la selección española  Fútbol en la Red. Viitattu 29.6.2008.

 Tulokset 

PäivämääräPelipaikkaKaupunkiVastustajaTulosKilpailu  5. maaliskuuta 2014Estadio Vicente Calderón Madrid 1–0Ystävyysottelu  30. toukokuuta 2014Estadio Ramón Sánchez Pizjuán Sevilla 2–0Ystävyysottelu  7. kesäkuuta 2014FedEx Field Washington DC 0–2Ystävyysottelu  13. kesäkuuta 2014Arena Fonte Nova Salvador 1–5Maailmanmestaruuskilpailut 2014  18. kesäkuuta 2014Maracanã Rio de Janeiro 0–2Maailmanmestaruuskilpailut 2014  23. kesäkuuta 2014Arena da Baixada Curitiba 0–3Maailmanmestaruuskilpailut 2014  4. syyskuuta 2014Stade de France Pariisi 0–1Ystävyysottelu  8. syyskuuta 2014Estadi Ciutat de València Valencia 5–1Euroopan-mestaruuskilpailuiden 2016 karsinnat  9. lokakuuta 2014Štadión pod Dubňom Žilina 1–2Euroopan-mestaruuskilpailuiden 2016 karsinnat  12. lokakuuta 2014Stade Josy Barthel Luxemburg 0–4Euroopan-mestaruuskilpailuiden 2016 karsinnat  15. marraskuuta 2014Estadio Nuevo Colombino Huelva 3–0Euroopan-mestaruuskilpailuiden 2016 karsinnat  18. marraskuuta 2014Balaídos Vigo 0–1Ystävyysottelu  27. maaliskuuta 2015Estadio Ramón Sánchez Pizjuán Sevilla 1–0Euroopan-mestaruuskilpailuiden 2016 karsinnat  31. maaliskuuta 2015Amsterdam Arena Amsterdam 0–2Ystävyysottelu

 Sijoitukset arvokilpailuissa 

 Maailmanmestaruuskilpailut 
MaailmanmestaruuskilpailutMaailmanmestaruuskilpailuiden karsinnatVuosiKierrosSijaOVTHTMPMOVTHTMPM 1930Ei osallistunutEi osallistunut 1934Puolivälierät5.3111432200111 1938Luovutti karsinnoissaLuovutti 1950Neljäs sija4.63121012211073 1954 Ei selviytynyt karsinnoista311164 19584211128 1962Lohkovaihe13.310223431074 196610.310245320152 1970Ei selviytynyt karsinnoista6222106 1974522186 1978Lohkovaihe10.311122430141 19822. kierros12.512245Valittu isäntämaaksi 1986Puolivälierät7.5311114640298 1990Neljännesvälierät	10.4211648611203 1994 Puolivälierät	8.522110612831274 1998Lohkovaihe17.31118410820266  2002Puolivälierät	5.53201058620214 2006Neljännesvälierät	9.43019412660255 2010Mestari1.760182101000285 2014Lohkovaihe23.3102478620143 2018Neljännesvälierät17.41307610910363 2022Neljännesvälierät13.4121938611155    2026Päätetään myöhemminPäätetään myöhemmin   2030Valittu isäntämaaksi 2034Päätetään myöhemminYhteensä16/22673117191087512587261229181

 Maanosaliittojen cup 
Maanosaliittojen cupVuosiKierrosSijaOVTHTMPM 1992Ei selviytynyt karsinnoista 1995 1997 1999   2001 2003 2005 2009Pronssia3.5401114 2013Hopeaa2.5311154 2017Ei selviytynyt karsinnoistaYhteensä2/1010712268

 Euroopan-mestaruuskilpailut 
Euroopan-mestaruuskilpailutEuroopan-mestaruuskilpailuiden karsinnatVuosiKierrosSijaOVTHTMPMOVTHTMPM 1960Luovutti karsinnoissa220072 1964Mestari1.2200426411165 1968Ei selviytynyt karsinnoista832375 19726321143 1976 8341119 1980Lohkovaihe7.3012246411135 1984Hopeaa2.5131458611248 1988Lohkovaihe6.3102356501146 1992Ei selviytynyt karsinnoista73041712 1996Puolivälierät6.41304310820254  20005.4202778701425 2004Lohkovaihe10.31112210721216  2008Mestari1.651012312912238  2012Mestari1.64201218800266 2016Neljännesvälierät10.4202541090123320x20px 2020Välierät3.624013610820315 2024Mestari1.77001548701255  2028Päätetään myöhemminPäätetään myöhemmin  2032Yhteensä12/1753281510834613396181933996

 Kesäolympialaiset 
KesäolympialaisetVuosiIsäntämaaKierrosSijaOVTHTMPM1920  AntwerpHopeaa2.5401951924 Pariisi1. kierros17.1001011928 AmsterdamPuolivälierät6.3111991936 BerliiniLuovutti karsinnoissa1948 LontooEi selviytynyt karsinnoista1952 Helsinki1956 Melbourne1960 Rooma1964 Tokio1968 MéxicoPuolivälierät5.4211421972 MünchenEi selviytynyt karsinnoista1976 MontrealLohkovaihe13.2002131980 MoskovaLohkovaihe10.3030221984 Los AngelesEi selviytynyt karsinnoista1988 Soul1992  BarcelonaMestari1.66001421996 AtlantaPuolivälierät6.4211572000 SydneyHopeaa2.64111262004 AteenaEi selviytynyt karsinnoista2008 Peking2012 LontooLohkovaihe14.3012022016 Rio de JaneiroEi selviytynyt karsinnoista2020 TokioHopeaa2.2024  PariisiMestari1.Yhteensä5 mitalia12/2437197105639

 Välimeren kilpailut 
 Vuosi Isäntämaa Sijoitus Sija O V T H TM PM ME 1951   Ei selviytynyt karsinnoista  –  –  –  –  –  –  –  – 1955   Hopeaa  2.  3  2  1  0  6  2  +4 1959   Ei selviytynyt karsinnoista  –  –  –  –  –  –  –  – 1963   Pronssia  3.  5  3  2  0  15  5  +10 1967   Pronssia  3.  5  2  2  1  7  5  +2 1971   Ei selviytynyt karsinnoista  –  –  –  –  –  –  –  – 1975   Ei selviytynyt karsinnoista  –  –  –  –  –  –  –  – 1979   Ei selviytynyt karsinnoista  –  –  –  –  –  –  –  – 1983   Ei selviytynyt karsinnoista  –  –  –  –  –  –  –  – 1987   Ei selviytynyt karsinnoista  –  –  –  –  –  –  –  – 1991   Ei selviytynyt karsinnoista  –  –  –  –  –  –  –  – 1993   Ei selviytynyt karsinnoista  –  –  –  –  –  –  –  – 1997   Neljäs sija  4.  4  1  1  2  2  4  –2 2001   Ei selviytynyt karsinnoista  –  –  –  –  –  –  –  – 2005   Mestari  1.  4  3  1  0  9  1  +8 2009    Mestari  1.  4  3  1  0  9  4  +5 2013   Ei osallistunut  –  –  –  –  –  –  –  –

 Palkinnot 
Kilpailu 20px 20px 20px YhteensäKesäolympialaiset1  2  0  3Maanosaliittojen cup0  1  1  2Maailmanmestaruuskilpailut1  0  0  1Euroopan-mestaruuskilpailut4  1  0  5Universiade1  0  0  1Välimeren kilpailut2  1  2  5Kansojen liiga1  1  0  2 Yhteensä  10  6  3  19

  Maailmanmestaruuskilpailut
Mestari (1): 2010
 15px Euroopan-mestaruuskilpailut
Mestari (4): 1964, 2008, 2012, 2024
Hopeaa (1): 1984
  Maanosaliittojen cup
Hopeaa (1): 2013
Pronssia (1): 2009
Kesäolympialaiset
Mestari (1): 1992
Hopeaa (2): 1920, 2000
Välimeren kilpailut
Mestari (2): 2005, 2009
Hopeaa (1): 1955
Pronssia (2): 1963, 1967
Kansojen liiga
Mestari (1): 2023
Hopeaa (1): 2021

 Voitettujen ja tappiottomien otteluiden putket 

Espanja pelasi vuosina 2007–2009 ennätykselliset 35 ottelua peräkkäin ilman tappioita, ja sivusi täten Brasilian aikaisemmin tekemää ennätystä. Ennätysputki sai alkunsa 15. marraskuuta 2006 ystävyysottelussa Romanialle kärsityn 1–0-tappion jälkeen. 35 ottelusta 32 päättyi Espanjan voittoon, ja vain kolme päättyi tasapeliin. Samalla Espanja voitti 15 peräkkäistä ottelua, mikä on myös ennätys. Italiaa vastaan vuoden 2008 EM-kilpailuissa pelattu puolivälieräottelu, jonka Espanja voitti rangaistuspotkukilpailun jälkeen, lasketaan tilastossa tasapeliksi. Kaiken kaikkiaan Espanja teki otteluissa yhteensä 73 maalia ja päästi 11. Kreikka oli ainoa joukkue, joka onnistui tekemään enemmän kuin yhden maalin Espanjaa vastaan.

Putket saivat päätöksensä 24. kesäkuuta 2009 vuoden 2009 Maanosaliittojen cupin välieräottelussa Yhdysvaltoja vastaan. Espanja hävisi ottelun maalein 2–0.

 Vastustaja Ottelumuoto Päivämäärä Tulos  Ystävyysottelu 7. helmikuuta 2007 1–0  2008 EM-kilpailujen karsintaottelu 24. maaliskuuta 2007 2–1  2008 EM-kilpailujen karsintaottelu 28. toukokuuta 2007 1–0  2008 EM-kilpailujen karsintaottelu 2. kesäkuuta 2007 2–0  2008 EM-kilpailujen karsintaottelu 6. kesäkuuta 2007 2–0  Ystävyysottelu 22. elokuuta 2007 3–2  2008 EM-kilpailujen karsintaottelu 8. syyskuuta 2007 1–1  2008 EM-kilpailujen karsintaottelu 12. syyskuuta 2007 2–0  2008 EM-kilpailujen karsintaottelu 13. lokakuuta 2007 3–1  Ystävyysottelu 17. lokakuuta 2007 0–0  2008 EM-kilpailujen karsintaottelu 17. marraskuuta 2007 3–0  2008 EM-kilpailujen karsintaottelu 21. marraskuuta 2007 1–0  Ystävyysottelu 6. helmikuuta 2008 1–0  Ystävyysottelu 26. maaliskuuta 2008 1–0  Ystävyysottelu 31. toukokuuta 2008 2–1  Ystävyysottelu 4. kesäkuuta 2008 1–0  2008 EM-kilpailut 10. kesäkuuta 2008 4–1  2008 EM-kilpailut 14. kesäkuuta 2008 2–1  2008 EM-kilpailut 18. kesäkuuta 2008 2–1  2008 EM-kilpailut 22. kesäkuuta 2008 0–0 (4–2 rp.)  2008 EM-kilpailut 26. kesäkuuta 2008 3–0  2008 EM-kilpailut 29. kesäkuuta 2008 1–0  Ystävyysottelu 20. elokuuta 2008 3–0  2010 MM-kilpailujen karsintaottelu 6. syyskuuta 2008 1–0  2010 MM-kilpailujen karsintaottelu 10. syyskuuta 2008 4–0  2010 MM-kilpailujen karsintaottelu 11. lokakuuta 2008 3–0  2010 MM-kilpailujen karsintaottelu 15. lokakuuta 2008 2–1  Ystävyysottelu 19. marraskuuta 2008 3–0  Ystävyysottelu 11. helmikuuta 2009 2–0  2010 MM-kilpailujen karsintaottelu 28. maaliskuuta 2009 1–0  2010 MM-kilpailujen karsintaottelu 1. huhtikuuta 2009 2–1  Ystävyysottelu 9. kesäkuuta 2009 6–0  Maanosaliittojen cup 2009 14. kesäkuuta 2009 5–0  Maanosaliittojen cup 2009 17. kesäkuuta 2009 1–0  Maanosaliittojen cup 2009 20. kesäkuuta 2009 2–0

 Pelaajat 

 Nykyinen joukkue 
Seuraavat pelaajat on valittu Espanjan joukkueeseen Kansojen liigan otteluihin Serbiaa ja Sveitsiä vastaan 5. ja 8. syyskuuta 2024.OFICIAL | Lista de convocados para los encuentros frente a Serbia y Suiza RFEF. Viitattu 7.9.2024. 

Ottelut ja maalit on päivitetty 8. syyskuuta 2024 Sveitsiä vastaan pelatun Kansojen liigan ottelun jälkeen.Spain - Detailed squad 23/24 Transfermarkt. Viitattu 27.5.2024. 

 # Paikka Pelaaja Syntymäaika Maaottelut Maalit Seura 1  M  David Raya    8  0   Arsenal  13  M  Álex Remiro    1  0   Real Sociedad 23  M  Robert Sánchez    2  0   Chelsea 2  P  Dani Carvajal    51  1   Real Madrid 3  P  Robin Le Normand    19  1   Atlético Madrid 4  P  Pau Torres    24  1   Aston Villa 5  P  Dani Vivian    5  0   Athletic Bilbao 12  P  Alejandro Grimaldo    8  0   Bayer Leverkusen 14  P  Aymeric Laporte    37  1   Al-Nassr 21  P  Óscar Mingueza    1  0   Celta Vigo 22  P  Marc Cucurella    11  0   Chelsea 6  KK  Martín Zubimendi    12  0   Real Sociedad 8  KK  Fabián Ruiz    31  6   Paris Saint-Germain 10  KK  Pepelu    0  0   Valencia 10  KK  Dani Olmo    40  11   FC Barcelona 16  KK  Rodri (Kapteeni)    57  4   Manchester City 18  KK  Aleix García    3  0   Bayer Leverkusen 20  KK  Pedri    26  2   FC Barcelona 7  H  Yeremi Pino    13  2   Villarreal 9  H  Joselu    15  6   Al-Gharafa 11  H  Ferran Torres    48  21   FC Barcelona 15  H  Ayoze Pérez    3  1   Villarreal 17  H  Nico Williams    22  4   Athletic Bilbao 19  H  Lamine Yamal    16  3   FC Barcelona 21  H  Mikel Oyarzabal    38  12   Real Sociedad

 Muut nimetyt pelaajat 
Muut viimeisten 12 kuukauden aikana pelattuihin maaotteluihin nimetyt pelaajat:

 Paikka Pelaaja Syntymäaika Maaottelut Maalit Seura Viimeisin maaottelukutsu M  Unai Simón     46  0   Athletic Bilbao  , 14. heinäkuuta 2024 (EM-kisat) M  Kepa Arrizabalaga    13  0   AFC Bournemouth  , 15. lokakuuta 2023 P  Nacho Fernández    29  1   Al-Qadsiah  , 14. heinäkuuta 2024 (EM-kisat) P  Jesús Navas ERO    56  5   Sevilla  , 14. heinäkuuta 2024 (EM-kisat) P  Pau Cubarsí    3  0   FC Barcelona  , 5. kesäkuuta 2024 P  Pedro Porro    3  0   Tottenham Hotspur  , 26. maaliskuuta 2024 P  José Gayà     22  3   Valencia  , 19. marraskuuta 2023 P  Íñigo Martínez    21  1   FC Barcelona  , 19. marraskuuta 2023 P  David García    3  0   Al-Rayyan  , 19. marraskuuta 2023 P  Fran García    2  0   Real Madrid  , 15. lokakuuta 2023 P  Alfonso Pedraza    1  0   Villarreal  , 15. lokakuuta 2023 P  Alejandro Balde    7  0   FC Barcelona  , 12. lokakuuta 2023 P  César Azpilicueta    44  1   Atlético Madrid  , 12. syyskuuta 2023 KK  Mikel Merino     28  2   Arsenal  , 14. heinäkuuta 2024 (EM-kisat) KK  Álex Baena    5  1   Villarreal  , 14. heinäkuuta 2024 (EM-kisat) KK  Fermín López     2  0   FC Barcelona  , 14. heinäkuuta 2024 (EM-kisat) KK  Marcos Llorente    19  0   Atlético Madrid  , 5. kesäkuuta 2024 KK  Oihan Sancet    4  1   Athletic Bilbao  , 26. maaliskuuta 2024 KK  Gavi     27  5   FC Barcelona  , 19. marraskuuta 2023 H  Álvaro Morata     80  36   AC Milan  , 14. heinäkuuta 2024 (EM-kisat) H  Pablo Sarabia    27  9   Wolverhampton Wanderers  , 26. maaliskuuta 2024 H  Gerard Moreno    18  5   Villarreal  , 26. maaliskuuta 2024 H  Rodrigo Riquelme    2  0   Atlético Madrid  , 19. marraskuuta 2023 H  Ansu Fati     10  2   FC Barcelona  , 15. lokakuuta 2023 H  Bryan Zaragoza    1  0   CA Osasuna  , 15. lokakuuta 2023 H  Abel Ruiz    2  0   Girona FC  , 12. syyskuuta 2023

 Huomautukset
  Pelaaja on loukkaantunut
 ERO Pelaaja päättänyt maajoukkueuransa

 Edelliset kokoonpanot 

Jalkapallon maailmanmestaruuskilpailujen kokoonpanot
 Jalkapallon maailmanmestaruuskilpailut 2022
 Jalkapallon maailmanmestaruuskilpailut 2018
 Jalkapallon maailmanmestaruuskilpailut 2014
 Jalkapallon maailmanmestaruuskilpailut 2010
 Jalkapallon maailmanmestaruuskilpailut 2006
 Jalkapallon maailmanmestaruuskilpailut 2002
 Jalkapallon maailmanmestaruuskilpailut 1998
 Jalkapallon maailmanmestaruuskilpailut 1994
 Jalkapallon maailmanmestaruuskilpailut 1990
 Jalkapallon maailmanmestaruuskilpailut 1986
 Jalkapallon maailmanmestaruuskilpailut 1982
 Jalkapallon maailmanmestaruuskilpailut 1978
 Jalkapallon maailmanmestaruuskilpailut 1966
 Jalkapallon maailmanmestaruuskilpailut 1962
 Jalkapallon maailmanmestaruuskilpailut 1950
 Jalkapallon maailmanmestaruuskilpailut 1934

Jalkapallon Euroopan-mestaruuskilpailujen kokoonpanot
 Jalkapallon Euroopan-mestaruuskilpailut 2020
 Jalkapallon Euroopan-mestaruuskilpailut 2016
 Jalkapallon Euroopan-mestaruuskilpailut 2012
 Jalkapallon Euroopan-mestaruuskilpailut 2008
 Jalkapallon Euroopan-mestaruuskilpailut 2004
 Jalkapallon Euroopan-mestaruuskilpailut 2000
 Jalkapallon Euroopan-mestaruuskilpailut 1996
 Jalkapallon Euroopan-mestaruuskilpailut 1988
 Jalkapallon Euroopan-mestaruuskilpailut 1984
 Jalkapallon Euroopan-mestaruuskilpailut 1980
 Jalkapallon Euroopan-mestaruuskilpailut 1964

Maanosaliittojen cupin kokoonpanot
 Maanosaliittojen cup 2013
 Maanosaliittojen cup 2009

 Eniten otteluita 
220px|thumb|right|Sergio Ramos on eniten otteluita Espanjan maajoukkueessa pelannut pelaaja 180 ottelullaan.
Päivitetty 20. joulukuuta 2022.Record players Transfermarkt. Viitattu 27.6.2022. 
#NimiUraOttelutMaalit1.Sergio Ramos2005–2021180232.Iker Casillas2000–201616703.Sergio Busquets2009–202214324.Xavi2000–2014133125.Andrés Iniesta2006–2018131146.Andoni Zubizarreta1985–199812607.David Silva2006–2018125358.Xabi Alonso2003–2014114169.Fernando Torres2003–201411038Cesc Fàbregas2006–201611015

 Eniten maaleja 
Päivitetty 16. heinäkuuta 2024.All-time top goalscorers Transfermarkt. Viitattu 27.6.2022. 
220px|thumb|right|David Villa on eniten maaleja Espanjan maajoukkueessa tehnyt pelaaja 59 maalillaan.
#NimiUraMaalitOttelutKeskiarvo1.David Villa2005–201459980,602.Raúl1996–2006441020,433.Fernando Torres2003–2014381100,354.Álvaro Morata2014–36800,455.David Silva2006–2018351250,286.Fernando Hierro1989–200229890,337.Fernando Morientes1998–200727470,578.Emilio Butragueño1984–199226690,389.Alfredo di Stéfano1957–196223310,74Sergio Ramos2005–2021231800,13

Tummennetut pelaajat pelaavat edelleen maajoukkueessa.

 Päävalmentajat 

  Francisco Bru (1920)
  Julián Ruete (1921–1922)
  José Berraondo (1921–1928)
  Manuel Castro González (1921–1928)
  José María Mateos (1922–1933)
  Salvador Díaz Iraola (1922)
  Luis Argüello Brage (1923)
  Pedro Parages (1923–1924)
  José García Cernuda (1923–1924)
  Luis Colina Alvarez (1924)
  José Rosich Rubiera (1924)
  Julián Olave Videa (1924)
  Fernando Gutiérrez Alzaga (1925)
  Ricardo Cabot Montalt (1925)
  Ezequiel Montero Román (1926–1927)
  Amadeo García Salazar (1934–1936)
   Eduardo Teus López (1941–1942)
  Jacinto Quincoces (1945)
  Luis Casas Pasarín (1946)
  Pablo Hernández Coronado (1947–1962)

  Guillermo Eizaguirre (1948–1956)
  Félix Quesada (1951)
  Luis Iceta (1951)
   Paulino Alcántara (1951)
  Ricardo Zamora (1952)
  Pedro Escartín Morán (1952–1961)
  Luis Iribarren Cavanilles (1953–1954)
  Ramón Melcón Bartolomé (1955)
  José Luis del Valle (1955)
  Emilio Jiménez Millas (1955)
  Juan Touzón Jurjo (1955)
  Manuel Meana (1957–1959)
  José Luis Costa (1959–1960)
  José Luis Lasplazas (1959–1960)
  Ramón Gabilondo (1959–1960)
  José Villalonga (1962–1966)
  Domingo Balmanya (1966–1968)
  Eduardo Toba (1968–1969)
  Luis Molowny (1969)
  Salvador Artigas (1969)

  Miguel Muñoz (1969, 1982–1988)
  Ladislao Kubala (1969–1980)
   José Santamaría (1980–1982)
  Luis Suárez Miramontes (1988–1991)
  Vicente Miera (1991–1992)
  Javier Clemente (1992–1998)
  José Antonio Camacho (1998–2002)
  Iñaki Sáez (2002–2004)
  Luis Aragonés (2004–2008)
  Vicente del Bosque (2008–2016)
  Julen Lopetegui (2016–2018)
  Fernando Hierro (2018)
  Luis Enrique (2018–2019, 2019–2022)
  Robert Moreno (2019)
  Luis de la Fuente (2023–)

 Katso myös 

 Espanjan naisten jalkapallomaajoukkue
 Espanjan alle 23-vuotiaiden jalkapallomaajoukkue
 Espanjan alle 21-vuotiaiden jalkapallomaajoukkue
 Espanjan alle 20-vuotiaiden jalkapallomaajoukkue
 Espanjan alle 19-vuotiaiden jalkapallomaajoukkue
 Espanjan alle 18-vuotiaiden jalkapallomaajoukkue
 Espanjan alle 17-vuotiaiden jalkapallomaajoukkue
 Espanjan alle 16-vuotiaiden jalkapallomaajoukkue
 Espanjan alle 15-vuotiaiden jalkapallomaajoukkue
 Espanjan futsalmaajoukkue
 Tiki-taka

 Lähteet 
 Ball, Phil: Morbo: The Story of Spanish Football, s. 207–232. Lontoo: WSC Books, 2001. .

 Viitteet 

 Aiheesta muualla 

 Espanjan kuninkaallinen jalkapalloliitto 
 Espanja Kansainvälisen jalkapalloliiton sivustolla  
 Espanja Euroopan jalkapalloliiton sivustolla 
 Fútbol en la Red  Tilastotietoa Espanjan maajoukkueesta. 

Jalkapallomaajoukkue
Luokka:Jalkapallomaajoukkueet
Luokka:Seulonnan keskeiset artikkelit